b"\n_START_ARTICLE_\nMeaghan Jette Martin\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nMeaghan Jette Martin se je rodila 17. februarja 1992 v Las Vegasu, Nevada, Zdru\xc5\xbeene dr\xc5\xbeave Amerike kot ena izmed \xc5\xa1tirih otrok v dru\xc5\xbeini. Ima mlaj\xc5\xa1ega brata Zacharyja, starej\xc5\xa1ega brata Seana in starej\xc5\xa1o sestro Rebecco. S kariero fotomodela je za\xc4\x8dela v starosti petih let v Disneyjevi modni reviji. Kasneje je za\xc4\x8dela z igranjem v mestnem teatru v Las Vegasu, Nevada, svojo prvo vidno gledali\xc5\xa1ko pa je dobila v gledali\xc5\xa1ki igri 13, ki so jo uprizarjali v teatru v Los Angelesu, Kalifornija. Pojavila se je tudi v ve\xc4\x8d reklamah za izdelke, kot so Cabbage Patch Kids in Barbie.\n_START_SECTION_\nIgranje\n_START_PARAGRAPH_\nMeaghan Jette Martin je s svojo igralsko kariero za\xc4\x8dela z vlogami v raznih gledali\xc5\xa1kih igrah, najbolj znana pa je po vlogi Kendre v muzikalu 13. Leta 2006 se je prvi\xc4\x8d pojavila na televiziji in sicer v televizijskem pilotu Cooking Rocks!. Temu so leta 2007 sledile manj\xc5\xa1e vloge v Disneyjevi televizijski seriji Paglavca v hotelu, Nickelodeonovi televizijski seriji Just Jordan in v CBS-jevi televizijski seriji Zlo\xc4\x8din pred doma\xc4\x8dim pragom. Leta 2008 je zaigrala v televizijskih serijah Zdravnikova vest, Jonas Brothers: Living the Dream, Jonas Brothers: Band in a Bus in Disney Channel's 3 Minute Game Show, istega leta pa je do\xc5\xbeivela preboj s Disneyjevim televizijskem filmu Camp Rock, kjer je igrala Tess Tyler, v katerem so igrali tudi Demi Lovato, Joe Jonas, Kevin Jonas in Nick Jonas (\xc4\x8dlani skupine Jonas Brothers)._NEWLINE_Revija TV Guide jo je leta 2008 uvrstila med \xc2\xbb13 najprivla\xc4\x8dnej\xc5\xa1ih mladih zvezd, vrednih ogleda.\xc2\xab Bila je gostiteljica Disney Channel Games leta 2008._NEWLINE_Meaghan Jette Martin se je kot Bianca (originalno jo je v filmski verziji upodobila Larisa Oleynik) leta 2009 uvrstila med igralsko zasedbo televizijske serije 10 razlogov zakaj te sovra\xc5\xbeim. V seriji igra \xc5\xa1e danes. Leta 2009 je zaigrala tudi v televizijski seriji Leo Little's Big Show in v animiranem filmu Holly And Hal Moose: Our Uplifting Christmas Adventure. Imela je tudi vlogo Megan Kennedy v neodvisnem filmu Dear Lemon Lima. Trenutno snema nadaljevanje filma Camp Rock, film Camp Rock 2: The Final Jam, kjer nadaljuje z zastopanjem vloge Tess Tyler. Film bo iz\xc5\xa1el poleti leta 2010. Istega leta bo iz\xc5\xa1el tudi film Privileged, v katerem igra eno izmed stranskih vlog poleg igralcev Juliana Morrisa, Nikki Reed in Adama Butcherja.\n_START_SECTION_\nGlasba\n_START_PARAGRAPH_\nMeaghan Jette Martin je imela v filmu Camp Rock dve samostojni pesmi, \xc2\xbbToo Cool\xc2\xab\xc2\xa0in \xc2\xbb2 Stars\xc2\xab. Zapela je verzijo pesmi\xc2\xa0\xc2\xbbWhen You Wish Upon a Star\xc2\xab\xc2\xa0za ponovni izzid filma Ostr\xc5\xbeek iz leta 1940 (film je drugo izdajo do\xc5\xbeivel leta 2009), kasneje pa je za pesem posnela \xc5\xa1e videospot. Posnela je tudi pesem za \xc4\x8carovniki s trga Waverly Soundtrack, imenovano \xc2\xbbMagic (Xanadu)\xc2\xab. Meaghan Jette Martin je sodelovala z  Build-A-Bear Workshop za njihov projekt their love.hugs.peace. Za kampanjo je posnela singl\xc2\xa0\xc2\xbbLet's Talk About Love\xc2\xab._NEWLINE_Meaghan Jette Martin se je leta 2009 pojavila v videospotu Demi Lovato za njeno pesem\xc2\xa0\xc2\xbbRemember December\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\nMeaghan Jette Martin trenira balet, jazz, hip-hop in tap plese. V prostem \xc4\x8dasu zelo rada bere in sama pravi, da so ena izmed njenih najljub\xc5\xa1ih del knjige iz serije Harry Potter._NEWLINE_Meaghan Jette Martin se je, preden se je za\xc4\x8dela \xc5\xa1olati doma, \xc5\xa1olala na \xc5\xa1oli Jr. High v Las Vegasu, Nevada. \xc5\xa0olanja \xc5\xa1e ni dokon\xc4\x8dala._NEWLINE_Skupaj s svojim starej\xc5\xa1im bratom Seanom, ki je v prostem \xc4\x8dasu dober kitarist, Meaghan Jette Martin pi\xc5\xa1e pesmi. Sama igra klavir in kitaro ter poje."